OpenLLM-France/wikimedia huggingface dataset:
# Arnau Sala

Arnau Sala i Descals (Sant Fruitós de Bages, 20 de novembre de 1971) és un exfutbolista i entrenador català, que jugava com a defensa.

## Trajectòria
### Com a jugador

Sala va començar la seva carrera al CE Manresa, de la Tercera Divisió. L'any 1993 va fitxar pel Real Zaragoza B, de la Segona Divisió B. La temporada següent va fitxar per l'AEC Manlleu, també de Segona Divisió B. La temporada següent va fitxar per la UE Figueres, de la mateixa categoria, on hi va jugar 5 temporades seguides.
El 1999 va fitxar pel Córdova CF, de la Segona Divisió, on hi va jugar 2 temporades. L'any 2001 tornaria a fitxar per la UE Figueres, equip amb el qual aconseguiria arribar a la semifinal de la Copa del Rei. L'any 2002 va fitxar per dues temporades pel Girona FC, de la Tercera Divisió. El 2004 va fitxar pel CF Peralada, de la mateixa categoria, on va finalitzar la seva carrera de futbolista.

### Com a entrenador

Sala va començar la seva carrera d'entrenador a la UE Figueres, de la Primera Regional (actualment Segona Catalana), l'any 2010, aconseguint dos ascensos consecutius, a Primera Catalana i a Tercera Divisió. L'any 2013 va fitxar pel Girona FC B, de Tercera Divisió, però al desembre del mateix any va fitxar per la UE Olot, de la Segona Divisió B. El 2015 va fitxar pel CF Peralada, de la Tercera Divisió, aconseguint l'ascens a Segona Divisió B la temporada 2016/17. El desembre de 2017 va fitxar pel Nei Mongol Zhongyou FC, de la Segona Divisió xinesa.

## Referències

* ↑ «Arnau: Arnau Sala Descals». BDFutbol. [Consulta: 7 març 2018].
* ↑ Presas, Narcís. «Quan el Figueres la va fer grossa». Ara, 08-02-2012. [Consulta: 7 març 2018].
* ↑ Masachs, Xavier. «Arnau Sala fa el pas i entrenarà el Figueres». El Punt Avui, 03-06-2010. [Consulta: 7 març 2018].
* ↑ Navarro, Jesús. «Arnau Sala se marcha a final de temporada» (en castellà). Mundo Deportivo, 13-02-2013. [Consulta: 7 març 2018].
* ↑ Verdaguer, Marc. «L'Olot escull Arnau Sala (Girona B) per agafar el relleu d´Edu Vílchez». Diari de Girona, 30-12-2013. [Consulta: 7 març 2017].
* ↑ Sebastian, Joel. «Arnau Sala entrenarà el Peralada el curs vinent». L'Esportiu, 27-05-2015. [Consulta: 7 març 2018].
* ↑ «Arnau Sala deixa de ser l'entrenador del Peralada per marxar al futbol xinès». CCMA, 20-12-2017. [Consulta: 7 març 2018].
# Aplocheilichthys vitschumbaensis

Aplocheilichthys vitschumbaensis és un peix de la família dels pecílids i de l'ordre dels ciprinodontiformes.

## Morfologia

Els adults poden assolir els 3,5 cm de longitud total.

## Distribució geogràfica

Es troba a Àfrica: República Democràtica del Congo. La Llista vermella de l'IUCN el classifica en la categoria risc mínim.

## Referències

* ↑ The Taxonomicon (anglès)
* 1 2 Bailly, Nicolas. «Lacustricola vitschumbaensis (Ahl, 1924) Bitschumbi lampeye» (en anglès). Fishbase.
* ↑ IUCN «Aplocheilichthys vitschumbaensis: FishBase team RMCA & Geelhand, D.: The IUCN Red List of Threatened Species 2016: e.T60426A47188395» (en anglès). Llista vermella de l'IUCN, 12-01-2016. DOI: 10.2305/iucn.uk.2016-3.rlts.t60426a47188395.en.
# Davy Sardou

Davy Sardou (1 de juny de 1978) és un actor francès fill de Michael Sardou, un gran cantautor francès. Va estudiar de jove en l'Actor's Studio de Nova York. Més tard Davy va debutar en França en 2001 en el teatre amb les comèdies de Joseph Kesserling. Entre les seues aparicions professionals cal destacar algunes participacions en diverses sèries de televisió.

## Teatre

* L'homme en question (2002)
* Secret de famille (2008)
* Oscar (2008)

## Enllaços externs

* Pàgina web oficial de l'actor
* Obres de Davy Sardou Arxivat 2009-02-26 a Wayback Machine.
# Lòdas

Lòdas (francès Lodes) és un municipi del departament francès de l'Alta Garona, a la regió d'Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 31 agost 2010].
# Kimberly Bryant

Kimberly Bryan va néixer a Memphis, Tennessee, USA, el 1967. És una enginyera informàtica dedicada a la indústria tecnològica, farmacèutica i biotecnológica, que va obrir el cmap de l'alta tecnologia a les dones negres.
Bryan va crear, el 2011, l'organització Black Girls Code (BGC), que gestiona un programa d'ensenyament que pretén apropar la tecnologia a les nenes afrodescendents. La pretensió de BGC és capacitar un milió de nenes negres per a l'any 2040.

## Referències

* ↑ Palomino, Zinthia. Dones negres en la ciència. Barcelona: Wanafrica ediciones, 2020. ISBN 978-84-17150-86-0.
# Kingda Ka

Kingda Ka és una muntanya russa inaugurada el 21 de maig del 2005. L'atracció està situada a l'àrea The Golden Kingdom del parc Six Flags Great Adventure, a Jackson Township, Nova Jersey.

## Fitxa

| Tipus | Acer - assentada |
| Model | Accelerator |
| Fabricant | Intamin AG |
| Longitud | 950.4m |
| Altitud | 139m |
| Velocitat | 206 km/h |
| Acceleració | 3.5s |
| Inversions | 0 |
| Duració | 28s |

## Funcionament

Kingda Ka és una muntanya russa de tipus accelerator que amb només 3.5s passa de 0 a 206 km/h per escalar una torre de 139m d'alçada.
El sistema que usa per llançar el tren a aquestes velocitats és un sistema hidràulic. El tren s'enganxa a una peça lligada per un cable d'acer que, aquest, està enganxat a un gran sistema hidràulic. Quan s'activa el motor, una bobina gegant comença a girar a grans velocitats, enrotllant el cable i, conseqüentment, arrossegant el tren.
El sistema de frens és un sistema magnètic. El tren porta incorporats uns imants permanents que, al passar per unes plaques metàl·liques situades a la via, creen un cap magnètic amb suficientment força com per frenar el tren.

## Rècords

L'any 2005, Kingda Ka va batre dos registres, el de la muntanya russa més ràpida, i alta del món. Aquestes dues marques estaven assignades a la Top Thrill Dragster, una muntanya russa similar situada al parc Cedar Point, a Ohio.
Actualment, Kingda Ka continua conservant el rècord de la muntanya russa més alta, però el de la muntanya russa més ràpida ha sigut superat per la Formula Rossa, a Dubai, amb 240 km/h.

## Curiositats

A vegades, el motor no agafa suficient potència com per fer que el tren passi la torre principal, aleshores passa l'anomenat Rollback i es veu obligat a tornar a l'inici, però d'esquena.
A dalt de tot de la torre, hi ha uns petits frens, per així poder contemplar el paisatge i l'alçada de torre.

## Referències

* ↑ Glenday, Craig. Guinness World Records 2006. Guinness World Records, 2005, p. 207. ISBN 1904994040.
* ↑ «Record breaking roller coasters». [Consulta: 30 maig 2012].

## Enllaços externs

* Roller Coaster DataBase
* Six Flags Great Adventure Arxivat 2008-10-09 a Wayback Machine.
* Imatges de la construcció Arxivat 2008-09-19 a Wayback Machine.
* Video onride
* Intamin AG
# Kinga Kovács

Kinga Kovács (Budapest, 1973) és una discjòquei, locutora, traductora i investigadora hongaresa. El seu interès rau en l'estudi de les mecàniques de la cultura. La seva tesi doctoral analitza la relació entre la poesia i la música en diferents entorns. És llicenciada en literatura i lingüística angleses per la Universitat Eötvös Loránd de Budapest i en administració d'empreses pel Col·legi de Comerç Exterior de la Universitat de Lincoln —antigament coneguda com a Universitat de Humberside–, de Lincoln.
Kovács combina la investigació al Centre de Mitjans i Comunicacions de la Universitat de Tecnologia i Economia de Budapest, amb les seves sessions musicals com disc jockey a la ràdio hongaresa; a més, ofereix un espectacle literari radiofònic bisetmanal anomenat Empirical walker. Com a directora creativa i disk jokey, Kinga participa en l'organització d'esdeveniments de poesia multimèdia i en l'acompanyament literari-musical d'instal·lacions artístiques. El seu treball principal com locutora es desenvolupa en Ràdio Tilos, la ràdio comunitària de més antiguitat a Europa central i oriental, on tracta esdeveniments relacionats amb artistes d'avantguarda anglesos i hongaresos. Va començar a traduir de la mà de Peter Finch i des d'aleshores ha traduït diversos relats del Carib i assaigs sobre la cultura. Com a membre del grup multimèdia Solit, ha dirigit actuacions amb Jean Binta Breeze, Dorotea Smartt, Dwayne Morgan, Phenzwaan i altres autors i poetes hongaresos.

## Referències

* 1 2 3 4 5 «Kinga Kovács». web. Centre de Cultura Contemporània de Barcelona (CC-BY-SA via OTRS). [Consulta: 28 març 2016].
* 1 2 «Tilos Rádió: Kovács Kinga» (en hongarès). [Consulta: 28 març 2016].
* ↑ «Tilos Rádió» (en hongarès). [Consulta: 28 març 2016].
* ↑ «Vizet - Water - Selected poems in Hungarian» (en anglès). [Consulta: 28 març 2016].
* ↑ Finch, Peter. Vizet = Water. Budapest: Konkrét Könyvek, 2003. ISBN 963-86416-7-3.
* ↑ «Tilos Rádió 90,3MHz» (en hongarès). Arxivat de l'original el 2016-04-08. [Consulta: 28 març 2016].

## Bibliografia

* Finch, Peter; Kovács, Kinga. Vizet = Water. Budapest: Konkrét Könyvek, 2003. ISBN 963-86416-7-3.
* AA.VV. Mooving wails anthology of contemporary Anglo-Welsh poetry = Mit művelsz? : kortárs walesi-angol költemények antológiája (en anglès, hungarès). [S.l.]: British Council, 2000, p. 285. ISBN 963-463-378-1.
# Klitxevski

Klitxevski (en rus: Кичевский) és un poble (un possiólok) de l'óblast de Tula, a Rússia, segons el cens del 2010 tenia 343.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23. [Consulta: 5 maig 2022].
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27. [Consulta: 5 maig 2022].
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02. [Consulta: 28 febrer 2014].
# Klipdrift

* Aquest article tracta sobre sobre la república bòer al Natal. Si cerqueu l'estat griqua-miners anomenat Klidrift Repúblic, Digger's Republic, Free Repúblic, Adamanta Republic o Griqualand West Republic, vegeu «Griqualàndia Occidental».
Klipdrift (Klip River o Klipriver) fou un establiment bòer i una comarca del nord de Natal, a la regió del riu Klip (afluent del Thukela) que es va erigir en república bòer el 1847. Abraçava la regió al nord de Ladysmith. Quan Natàlia fou annexada pels britànics, aquestos van oferir terres als bòers perquè hi restessin però quasi tots van marxar cap a Potchefstroom. A la regió del riu Klip alguns bòers van proclamar una república, presidida per Andreas Theodorus Spies, però quan el domini britànic fou consolidat a Durban i a Pietermaritzburg, i van estendre la colònia fins als rius Thukela, el Buffalo i el Mzimkhulu, i fins a les muntanyes Drakensberg, els colons van haver de reconèixer la sobirania britànica o marxar cap al Transvaal. En 1853 Andreas Theodorus Spies va marxar a la República d'Utrecht.

## Referències

* ↑ James O. Gump: The dust rose like smoke: the subjugation of the Zulu and the Sioux. Nebraska University Press, Lincoln 2016, ISBN 978-080328455-5, S. 75. Llegir a books.google.cat
* ↑ The reign of King Mpande and his relations with the Republic of Natalia and its successor,the British Colony of Natal Arxivat 2014-03-10 a Wayback Machine., Maxwell Zakhele Shamase
* ↑ Andreas Theodorus Spies a sahistory.org.za Arxivat 2016-03-04 a Wayback Machine. (en)
# Klipplaat

Klipplaat (significa "llosa de pedra" en afrikaans) és una petita ciutat de Sud-àfrica, situada a la província del Cap Oriental i administrada pel municipi local del doctor Beyers Naudé, al districte de Sarah Baartman. El seu nom fa referència a les grans pedres planes locals que es troben a terra o que sobresurten.

## Ubicació

Klipplaat es troba a 185 km al nord-oest de Port Elizabeth i a 75 km al sud-est d'Aberdeen (Cap Oriental). La ciutat és una connexió ferroviària entre Ciutat del Cap i Port Elizabeth.

## Demografia

Segons el cens del 2011, la població de Klipplaat és de 2.215 (un 74,04% coloureds, un 23,57% negres i un 1,44% blancs). L'afrikaans és la llengua materna més utilitzada per la població local (80,82%) per davant de l'isiXhosa (14,74%).
La petita àrea rural que comprèn el poble de Klipplaat i el municipi de Wongalethu (752 habitants, un 75,40% negres i un 23,67% coloureds) té 2.967 habitants (un 61,3% coloureds, un 36,7% negres i un 1,1% blancs), principalment afrikaans (67,7%)) i xosa (27,3%).

## Administració

El municipi de Klipplaat va ser fundat el 1944. La ciutat va ser administrada pel municipi local d'Ikwezi (2000-2016) i després, després de la seva fusió amb altres dos municipis, pel municipi Dr. Beyers Naudé des de l'agost del 2016.

## Història

La regió és principalment agrícola i està esquitxada de granges d'ovelles durant el segle xix. El 1879, el ferrocarril va unir el llogaret de Klipplaat facilitant el transport de llana i mohair a Port Elizabeth. Cap al 1910, es van introduir a la regió els estruços d'Oudtshoorn.
El 1947, Klipplaat va rebre la visita de la família reial d'Anglaterra.

## Referències

* ↑ «Dictionary of Southern African Place Names (Public Domain)» p. 251. Human Science Research Council.
* ↑ «Klipplaat» (en anglès). census2011.adrianfrith.com.
* ↑ «Wongalethu» (en anglès). census2011.adrianfrith.com.
# Korea National Oil Corporation

La Korea National Oil Corporation (KNOC) (en coreà: 한국석유공사) és la companyia petroliera de Corea del Sud i una de les empreses més importants en aquest país. Explota jaciments de petroli i gas natural en diversos llocs al voltant del món, incloent el mar del Nord, el golf Pèrsic, el mar Caspi, el mar de Aral, la península de Kamchatka, Nigèria, Perú, Veneçuela i Corea del Sud.

## Enllaços externs

* Korea National Oil Corporation (en coreà)
# Kràsnaia Zorka (Uliànovsk)

* Per a altres significats, vegeu «Kràsnaia Zorka».
Kràsnaia Zorka (en rus: Красная Зорька) és un poble de l'óblast d'Uliànovsk, a Rússia, que en el cens del 2010 tenia 310 habitants. Pertany al districte de Barix.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# L'Aubert

* Per a altres significats, vegeu «l'Aubert (Tavertet)».
l'Aubert és un mas al terme de la Vall d'en Bas (la Garrotxa) protegit com a bé cultural d'interès local.

## Arquitectura

És un edifici civil, un gran casal de diferents cossos, units entre ells per un mur i formant dues llices. A la façana principal hi ha un portal dovellat a sobre de la qual hi ha una finestra de pedra treballada i més amunt una altra amb motius renaixentistes. A banda i banda de la façana principal hi ha un pedrís i dos abeuradors. Altres edificis, com corrals, cabanes i una era que forma una altra lliça, formen la resta del conjunt.

## Història

La data més antiga, localitzada al femer, és de 1666 i en dos balcons hi ha dates més recents, del 1842 i 1832. En una classificació que realitzà Antoni Noguera sobre la etimologia de diferents masos, considera l'Aubert com un nom de persona d'origen germànic i documentat als segles IX i X. La gran expansió d'aquest mas es produiria al segle xvii per refermar-se al llarg del segle xix.

## Referències

* 1 2 3 4 5 6 7 «Mas l'Aubert». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2016].
# La Trinité-sur-Mer

La Trinité-sur-Mer (en bretó An Drindeg-Karnag) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.531 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.527 | 1.530 | 1.404 | 1.477 | 1.433 | 1.530 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| -2008 | Claude Le Goffe | |
| 2008- | Yves Normand | |

## Personatges il·lustres

* Jean-Marie Le Pen

## Enllaços externs

* Web municipal
* Web de l'oficina de turisme
# Kyunton

Kyunton o Kyun-ton és una branca del riu Irauadi a Myanmar, del qual es bifurca a uns 15 km sota Gnyaung-don, i segueix un curs direcció sud-oest cap a la mar on finalment desaigua. A la part superior el riu és conegut com a Inte o In-te, i a la part inferior com a Maran o Kyaik-pi; els europeus el coneixien com a Dala. Només era navegable per bots locals que duien càrrega durant uns 95 km. El riu tenia nombroses illes, sent les principals Meim-ma-hla (26 km de llarg i 5 d'ample) i Kywun-gnyo-gyi.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Kysucký Lieskovec

Kysucký Lieskovec és un poble i municipi d'Eslovàquia que es troba a la regió de Žilina, al centre-nord del país. El 2011 tenia 2.349 habitants.

## Història

La primera menció escrita de la vila es remunta al 1438.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 25 desembre 2021].
* ↑ «History of the village ...» (en anglès). Obec Kysucký Lieskovec. [Consulta: 25 desembre 2021].
# La saga de los Drácula

La saga de los Drácula és una pel·lícula de terror espanyola del 1973 dirigida pel mexicà León Klimovsky amb un guió d'Emilio Martínez-Lázaro i Juan Tébar i produïda per Ricard Muñoz Suay i Josep Anton Pérez Giner de Profilmes.

## Sinopsi

Hans viatja a Transsilvània amb la seva esposa Berta, embarassada de pocs mesos, per tal de conèixer la seva família, que viu al castell de l'avi, que és descendent directe de Vlad Țepeș. Després d'uns contratemps macabres (noies dessagnades, llops que udolen, un capellà mossegat per dues noies) arribaran a contactar amb la família. Un cop al castell, Berta anirà descobrint un secret terrible al castell de la seva família

## Repartiment

* Tina Sainz - Berta
* Tony Isbert - Hans
* Helga Liné - Munia
* María Kosty - Xenia
* J.J. Paladino - Gabor
* Heinrich Starhemberg - Dr. Karl
* Mimí Muñoz - Sra. Petrescu
* Betsabé Ruiz - Stilla
* Luis Ciges - Venedor de llibres d'oracions
* Elsa Zabala - Sra. Gastrop
* Javier de Rivera - Gert
* Fernando Villena - Criado
* Narciso Ibáñez Menta - Comte Dràcula

## Recepció

Fou exhibida com a part de la secció oficial al VI Festival Internacional de Cinema Fantàstic i de Terror de Sitges el 1973, tot i que no va obtenir cap premi.

## Referències

* ↑ La alternativa | La saga de los Drácula (León Klimovsky) a cinemaldito.com
* ↑ Con Buñuel hijo, la destrucción por medio de los electrodomésticos, La Vanguardia, 2 d'octubre de 1973

## Enllaços externs

* de la pel·lícula La saga de los Drácula a YouTube
# L'Atlàntida (pel·lícula)

L'Atlàntida és una pel·lícula dramàtica catalana del 2005, protagonitzada per Mercè Pons, Nancho Novo, Manuel Lozano, Melani Olivares i Ana Wagener. Fou dirigida per Belén Macías.
Mercè Pons (coneguda pel seu paper a Actrius, entre d'altres), Nancho Novo (protagonista de la pel·lícula La ardilla roja) i el jove Manuel Lozano (el que va ser el nen protagonista de La lengua de las mariposas) formen el trio protagonista d'aquest drama televisiu que gira al voltant de les relacions paternofilials. Es tracta del primer llargmetratge de la realitzadora Belén Macías, que fins al moment ha dirigit diversos curts i va participar com a guionista a la popular sèrie juvenil Al salir de clase.

## Argument

Victòria s'assabenta que li queda poc temps de vida i la seva preocupació és arreglar el futur d'en Mauro, el seu fill adolescent. Per això, després de molts anys de no voler-ne saber res, d'en Salinas, el seu exmarit i pare d'en Mauro, es posa en contacte amb ell per vendre una casa que tenen en comú, l'Atlàntida, per tal que el seu fill tingui patrimoni en un futur. Salinas, que viu a l'Atlàntida, es nega a vendre la casa, però suggereix que Mauro vagi a viure amb ell. Victòria no se'n refia, d'en Salinas, perquè creu que vol aprofitar-se del seu fill. Salinas inicia un apropament al seu fill, que quan descobreix el delicat estat de salut de la seva mare, es refugia en la interessada protecció del seu pare.
La relació entre mare i fill es deteriora a poc a poc. Mauro fuig a La Coruña, on descobreix les mentides i la maldat del seu pare. Quan Victoria va a recollir a Mauro a la casa que ella i Salines van compartir un dia, es reconcilien amb el passat i pare i fill acorden resoldre les seves diferències i deixar que Victoria visqui els seus últims mesos en pau.

## Repartiment

* Mercè Pons com a Victòria
* Nancho Novo com a Mauro Salinas
* Manuel Lozano com a Mauro Salinas fill
* Melani Olivares com a Juana
* Mercè Rovira
* Pedro Alonso com a Boris
* Uxía Blanco com a Asunción Mihura
* Ana Wagener com a Griesman
* Antonio Durán "Morris"
* Alber Ponte com a Juan Gimeno
* Pilar Pereira
* Belén Costenla
* Abelardo Gabriel
* César Cambeiro
* Paco Campos

## Recepció

Segons la base de dades en línia IMDb, la pel·lícula ha obtingut una puntuació de 5,7 sobre 10, basada amb la ràtio de nou usuaris. Pel que fa a Filmaffinity la puntuació ha estat de 4,4 sobre 10 amb vint-i-tres vots.

## Referències

* 1 2 «L'Atlàntida». [Consulta: 2 agost 2020].
* 1 2 3 4 5 «L'Atlàntida». [Consulta: 2 agost 2020].
* 1 2 3 «L'atlàntida (2005)». [Consulta: 2 agost 2020].
* ↑ «Programació TV3, L'Atlàntida». [Consulta: 2 agost 2020].
* ↑ «Filmaffinity, La Atlàntida» (en castellà). [Consulta: 2 agost 2020].
# L'Espantataurons

L'Espantataurons (títol original: Shark Tale) és una pel·lícula d'animació estatunidenca dirigida per Éric Bergeron, Vicky Jenson i Rob Letterman per a DreamWorks SKG i estrenada l'any 2004. Ha estat doblada al català.

## Argument

Oscar, modest empleat al LavO'Balena, somnia amb la glòria. Per aconseguir-ho, aprofita un malentès: sent testimoni de la mort d'un tauró ferit mortalment per una àncora, es fa passar per a un valerós assassí d'esquals gràcies a l'amistat d'un tauró vegetarià: Lenny
Desgraciadament, els altres taurons, abatuts, volen venjar-se de l'assassí d'esquals, la qual cosa posarà Oscar en perill…

## Repartiment

(Veus originals)
* Will Smith: Oscar
* Jack Black: Lenny
* Robert De Niro: Don Lino
* Renée Zellweger: Angie
* Angelina Jolie: Lola
* Martin Scorsese: Sykes
* Doug E. Doug: Bernie
* Peter Falk: Don Brizzi
* Michael Imperioli: Frankie
* Vincent Pastore: Luca
* David Soren: Crazy Joe
* Katie Couric: Katie Current
* Ziggy Marley: Ernie

## Al voltant de la pel·lícula

* Quan Lenny aparenta lluitar per Oscar, destrueix un cartell del film Jaws. El film d'animació d'altra banda fa clarament referència al film de Steven Spielberg, ja que el seu tema principal, compost per John Williams, torna al començament; Frankie, el germà de Lenny, el cantusseja fins i tot dient que és l'himne de taurons.
* D'altres films molt coneguts són referència: sobretot El Padrí de Francis Ford Coppola, on els taurons representen la màfia local i tenen com a cap Don Lino (clara referència a Don Vito, interpretat per Robert De Niro a la segona part). …El tauró agafa d'altra banda els trets físics de l'actor. L'altre film és Titanic de James Cameron, on els taurons tenen com a senyal la part posterior del famós paquebot que descansa al fons del mar. Allà s'hi troba el quadre pintat per Leonardo DiCaprio que fa el paper de Jack a Titanic: "el cor de l'oceà".
* Els personatges del film tenen la mateixa aparença i els mateixos aires que els actors que posen les seves veus en versió original.
* El nom del cavallet de mar Seabiscuit fa referència a un gran cavall de cursa dels anys 1930
* Nominada a l'Oscar a la millor pel·lícula d'animació i al BAFTA a la millor pel·lícula infantil
* Crítica "Raonablement divertida, fins i tot si tenim en compte que, finalment, no és realment interessant."

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > L'Espantataurons». [Consulta: 4 desembre 2018].
* 1 2 Scott, A. O. «Fish With Stars' Voices in a Pop-Culture Sea» (en anglès). The New York Times.